R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 
______________________________________________________________________________
PROIECT
NR.  2221/22.03.2023
H O T Ă R Â R E A  
privind aprobarea concesionării prin licitaţie publică a unui teren aflat în 
domeniul public al comunei Orlat

            Consiliul Local al Comunei Orlat , Judeţul Sibiu , întrunit în şedinţă ordinară la data de 30.03.2023, 
 	            În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,  
            Analizând referatul de aprobare nr. 2220/22.03.2023 al proiectului de hotărâre întocmit de primarul comunei Orlat, domnul Gâță Aurel, prin care se propune aprobarea concesionării prin licitaţie publică a unui teren situat în extravilanul comunei, zona numită Cânepi, în suprafață totală de 56.479 mp din acte și 56.472 măsurată, aflat în domeniul public al comunei Orlat, în scopul amenajarii unui parc fotovoltaic precum și raportul compartimentului de resort nr. 2218/22.03.2023 întocmit în acest sens,
 	Având în vedere propunerea de concesionare formulată de persoana interesată înregistrată cu nr. 3236/20.04.2022 ,
           Având în vedere acordul pentru realizarea demersurilor necesare în vederea întocmirii studiului de oportunitate si a raportului de evaluare în vederea concesionării prin licitație publică a unui teren situat în extravilanul comunei Orlat, 
În conformitate cu prevederile:
- art. 309 alin. 5, art. 312, art. 313 - art. 329 din Ordonanţa de Urgenţă nr.57/2019 privind Codul Administrativ, cu modificările şi completările ulterioare, 
-art.866, art.871 și art. 872 din Legea nr.287/2009 privind Codul civil, republicată, cu modificările şi completările ulterioare,
- Legii nr. 273/2006 privind finanțele publice locale, cu modificările şi completările ulterioare,
            Având avizul comisiilor de specialitate constituite la nivelul autorităţii deliberative din Comuna Orlat , 
În temeiul prevederilor art. 129 alin. 1, alin. 2 lit. c, alin. 6 lit. b, art.139 alin.1, art.197, din Ordonanța de urgență a Guvernului  nr.57/2019 privind Codul administrativ, cu modificările şi completările ulterioare,

H O T Ă R Ă Ş T E :


         Art.1: Se aprobă concesionarea prin licitație publică a terenului situat în extravilanul comunei, zona numită Cânepi, înscris în CF 100756 Orlat, în suprafață totală de 56.479 mp din acte și 56.472 măsurată, aflat în domeniul public al comunei Orlat, în scopul desfăşurării și amenajării unui parc fotovoltaic, conform extrasului CF prevazut in anexa nr.1 care face parte integrantă din prezenta hotărâre.
        Art.2: Se aprobă Raportul de Evaluare Imobiliară nr. 18/03.08.2022 întocmit de evaluator autorizat ANEVAR privind opinarea valorii de piaţă a terenului situat în comuna Orlat, județul Sibiu, extravilan, înscris în CF 100756 Orlat, în suprafață totală de 56.479 mp din acte și 56.472 măsurată, conform anexei nr.2 care face parte integrantă din prezenta hotărâre. 
       Art.3: Se aprobă studiul de oportunitate în vederea concesionării prin licitație publică a unui teren situat în extravilanul comunei Orlat, în suprafață totală de 56.479 mp din acte și 56.472 măsurată, conform anexei nr.3 care face parte integrantă din prezenta hotărâre.
       Art.4.Se aprobă instrucțiunile privind organizarea și desfășurarea procedurii de concesionare, instrucțiunile privind modul de elaborare și prezentare a ofertelor, criteriile de atribuire aplicate pentru stabilirea ofertei câștigătoare, precum și ponderea lor, instrucțiunile privind modul de utilizare a căilor de atac, întocmite pe baza studiului de oportunitate conform anexei nr.4 care face parte integrantă din prezenta hotărâre.      
       Art.5.Se aprobă caietul de sarcini, în vederea desfășurării procedurii de concesionare prin licitație publică, întocmit pe baza studiului de oportunitate , conform anexei nr.5 care face parte integrantă din prezenta hotărâre.
     Art.6.(1) : Se aprobă comisia de evaluare a ofertelor depuse pentru desfăşurarea licitaţiei publice în următoarea componenţă :
preşedinte :Topîrcean Dumitru   - Viceprimar Comuna Orlat
secretar :     Frățilă Ana - inspector , Primăria Comunei Orlat
membru :    Vulea Monica - Elena  - secretar  general Comuna Orlat
membru :     Stroia Vasile  - consilier local, Consilul Local al Comunei Orlat
membru :    Albu Nicolae  -  consilier local, Consilul Local al Comunei Orlat
membru :    Muntean Ioan -  consilier local, Consilul Local al Comunei Orlat 
membru :   Gâță Ioan  -   consilier local, Consilul Local al Comunei Orlat 
membru :   reprezentant al Administratiei Județene a Finanțelor Publice Sibiu
            (2) : Se constituie comisia de soluţionare a contestaţiilor, după cum urmează: 
preşedinte :Gîță Elena                    	- 	inspector Primăria Comunei Orlat
secretar :Cânean Tamara	            -	inspector, Primăria Comunei Orlat
membru :Costăchioiu Delia - Maria	-	inspector, Primăria Comunei Orlat
membru : reprezentant al Administratiei Județene a Finanțelor Publice Sibiu 
            (3):  Se desemnează dl. Albu Ilie, consilier local, Consilul Local al Comunei Orlat, membru supleant în comisia de licitaţie. 	 
           (4):  Se desemnează dna Cioran Cristina Elena, inspector, Primăria Comunei Orlat,  membru supleant în comisia de soluţionare a contestaţiilor. 
            Art.7. Se aprobă Contractul de concesiune – cadru, care cuprinde și clauzele contractuale obligatorii, conform anexei nr.6 care face parte integrantă din prezenta hotărâre.
[bookmark: _GoBack]           Art.8. (1) Se stabilește termenul contractului de 49 ani, preţul de pornire al licitaţiei este de 0,1024 euro/mp/an respectiv 1.024,49 euro/ha/an iar treapta de licitaţie 50 euro. Redevența se achită în lei calculată la cursul B.N.R. de la data efectuării plăţii.
(2) Se aproba urmatoarele: garantie de participare la licitatie: 2.500 lei, contravaloare caiet de sarcini: 500 lei, taxa de participare la licitatie: 500 lei.
	Art.9. Se împuterniceşte primarul comunei Orlat, domnul Gâță Aurel să semneze contractul de concesiune şi să urmărească ducerea la îndeplinire a acestuia.
       Art.10. Se încredinţează primarul Comunei Orlat şi comisiile constituite cu ducerea la îndeplinire a prevederilor prezentei hotărâri.

